ΣΧΕΔΙΟ ΣΥΜΒΑΣΗΣ μεταξύ της Ελληνικής Ερευνητικής Υποδομής So.Da.Net\_GR και φορέα παροχής ψηφιακού περιεχομένου

**Άρθρο 1**

**Μέρη και σκοπός της Σύμβασης**

Η παρούσα σύμβαση καταρτίζεται μεταξύ της Ελληνικής Ερευνητικής Υποδομής So.Da.Net\_GR ή Αποθετηρίου ….μέλους της ανωτέρω Υποδομής και του φορέα παροχής ψηφιακού περιεχομένου…………………με αντικείμενο και σκοπό τον ειδικότερο προσδιορισμό των δικαιωμάτων και υποχρεώσεων των μερών.

**Άρθρο 2**

**Άδεια παραχώρησης ψηφιακού περιεχομένου**

Ο φορέας παροχής ψηφιακού περιεχομένου παραχωρεί άνευ ανταλλάγματος στο So.Da.Net ως την Ελληνική Ερευνητική Υποδομή για τις Κοινωνικές Επιστήμες , το μη αποκλειστικό δικαίωμα να αποθηκεύει σε αυτήν το ψηφιακό περιεχόμενο, στο οποίο αναφέρεται η παρούσα σύμβαση και προσδιορίζεται ειδικότερα στο συνημμένο έντυπο παραχώρησης που αποτελεί αναπόσπαστο μέρος της σύμβασης, να χρησιμοποιεί και να διαθέτει το σύνολο του περιεχομένου αυτού σύμφωνα με τους ειδικότερους όρους της παρούσας.

**Άρθρο 3.**

**Υποχρεώσεις και δικαιώματα του φορέα παροχής ψηφιακού περιεχομένου**

1. Ο φορέας παροχής ψηφιακού περιεχομένου παραχωρεί στο So.Da.Net\_Gr το δικαίωμα:

α) να διαθέτει αντίγραφα του ψηφιακού περιεχομένου σε χρήστες του So.Da.Net , είτε για οποιοδήποτε σκοπό είτε αποκλειστικά για μη κερδοσκοπικούς, ερευνητικούς και διδακτικούς σκοπούς, όπως ειδικότερα καταγράφεται στο έντυπο παραχώρησης συνόλου δεδομένων.

β) να εγγράφει σε καταλόγους, να αξιολογεί, να ταξινομεί και να αρχειοθετεί το ψηφιακό περιεχόμενoγ) να καταχωρίζει, μεταφράζει, αντιγράφει (σε υλικό φορέα) ή και να επαναμορφοποιεί το ψηφιακό περιεχόμενο, εφόσον και στο μέτρο που είναι αναγκαίο για την εξασφάλιση της μελλοντικής διατηρησιμότητας και προσβασιμότητάς του και κατά τρόπο που εγγυάται την επίτευξη αυτού του σκοπού .

* δ) να χρησιμοποιεί το ψηφιακό περιεχόμενο με σκοπό την παραγωγή δευτερογενών δεδομένων.
* ε)να εγγράφει μεταδεδομένα ή σχετικές πληροφορίες σε δημόσια προσβάσιμους καταλόγους

2. Ο φορέας παροχής ψηφιακού περιεχομένου διατηρεί το δικαίωμα να διαθέτει και σε άλλους το περιεχόμενο ή να δημοσιεύει αυτό (και ) σε άλλο φορέα ή με άλλο τρόπο.

3. Ο φορέας παροχής ψηφιακού περιεχομένου εγγυάται την πληρότητα, την ακρίβεια και την αξιοπιστία του ψηφιακού περιεχομένου, το οποίο παρέχει και υπόκειται στους ελέγχους ποιότητας τους οποίους διενεργεί το So.Da.Net .

4.Ο φορέας παροχής ψηφιακού περιεχομένου εγγυάται ότι είναι ο φορέας δικαιωμάτων πνευματικής ιδιοκτησίας επί του συνόλου του περιεχομένου, το οποίο παραχωρεί ή είναι εξουσιοδοτημένος από τους φορείς των δικαιωμάτων αυτών να παραχωρεί. Υποχρεούται να ενημερώνει αμελλητί το So.Da.Net  για κάθε μεταβολή ως προς τα δικαιώματα πνευματικής ιδιοκτησίας.

5. Ο φορέας παροχής ψηφιακού περιεχομένου εγγυάται ότι τα δικαιώματα που παραχωρούνται με την παρούσα σύμβαση δεν προσβάλλουν καθ’οιονδήποτε τρόπο δικαιώματα τρίτων

6. Ο φορέας παροχής ψηφιακού περιεχομένου εγγυάται ότι το περιεχόμενο δεν είναι αντίθετο προς τους κανόνες της ισχύουσας νομοθεσίας για την προστασία ιδιωτικού βίου και των δεδομένων προσωπικού χαρακτήρα καθώς και για την προστασία απορρήτων που αναγνωρίζει ο νόμος, όπως το ιατρικό, στατιστικό ή επιχειρηματικό απόρρητο, ή προσδιορίζονται ως τέτοια από τον φορέα που παρέχει περιεχόμενο

7. Ο φορέας παροχής ψηφιακού περιεχομένου ευθύνεται προς αποζημίωση του So.Da.Net  για κάθε ζημία, απώλεια, αξιώσεις, κόστη και δαπάνες που προκαλούνται από παράβαση των όρων της παρούσας σύμβασης από τον αυτόν ή άλλον/τρίτο που ενεργεί για λογαριασμό αυτού.

# Άρθρο 4.

# Υποχρεώσεις και δικαιώματα της Ελληνικής Ερευνητικής Υποδομής So.Da.Net

1. Η Ελληνική Ερευνητική Υποδομή So.Da.Net  αναλαμβάνει την υποχρέωση να επιτρέπει την πρόσβαση και τη χρήση του ψηφιακού περιεχομένου στους χρήστες σύμφωνα με την παρούσα σύμβαση και τα προβλεπόμενα στον Κανονισμό λειτουργίας της Εθνικής Ερευνητικής Υποδομής So.Da.Net .

2. Η Ελληνική Ερευνητική Υποδομή So.Da.Net  υποχρεούται να λαμβάνει όλα τα αναγκαία οργανωτικά και τεχνικά μέτρα για να εμποδίζει τη μη εξουσιοδοτημένη πρόσβαση, αναπαραγωγή, χρήση και διάδοση του ψηφιακού περιεχομένου που βρίσκεται στην κατοχή και υπό τον έλεγχό του.

3.Ο φορέας παροχής ψηφιακού περιεχομένου μπορεί, σε συμφωνία με την Ελληνική Ερευνητική Υποδομή So.Da.Net ,

α) να επιτρέψει την πρόσβαση μόνο σε ταυτοποιημένους ή/και ειδικούς χρήστες, ή/και

β) να αποκλείσει την πρόσβαση ή να θέσει περιορισμούς στην πρόσβαση ή /και

γ) να περιορίσει ή αποκλείσει τη διάθεση του ψηφιακού περιεχομένου

για λόγους που αφορούν την προστασία είτε των δικών του δικαιωμάτων είτε των δικαιωμάτων τρίτων, όπως δικαιώματα πνευματικής ιδιοκτησίας, προστασία προσωπικότητας, προστασία απορρήτων ή προστασία του δικαιώματος προστασίας προσωπικών δεδομένων

Στην περίπτωση αυτή η Ελληνική Ερευνητική Υποδομή So.Da. Netυποχρεούται να ενημερώνει τους χρήστες του κόμβου για τους γενικούς και ειδικούς όρους πρόσβασης και χρήσης του ψηφιακού περιεχομένου που αφορά η παρούσα σύμβαση. Ειδικότερα υποχρεούται να ενημερώνει τους χρήστες *στην περίπτωση που απαγορεύεται η*  αναπαραγωγή, καταχώριση, εισαγωγή σε σύστημα αναζήτησης ή της μετάδοσης με οποιαδήποτε μορφή ή μέσο χωρίς προηγούμενη άδεια..

4. Η Ελληνική Ερευνητική Υποδομή So.Da.Net  υποχρεούται να ενημερώνει τους χρήστες για την υποχρέωσή τους να αναφέρουν, σε κάθε εργασία που βασίζεται εν όλω ή εν μέρει στο ψηφιακό περιεχόμενο, τους παραγωγούς του ψηφιακού περιεχομένου, τους φορείς δικαιωμάτων πνευματικής ιδιοκτησίας και *τυχόν* χρηματοδότες του ψηφιακού περιεχομένου .

5.Η Ελληνική Ερευνητική ΥποδομήSo.Da.Net υποχρεούται να επιδεικνύει επιμέλεια και να λαμβάνει όλα τα απαραίτητα τεχνικά και οργανωτικά μέτρα για την προστασία της ακεραιότητας του ψηφιακού περιεχομένου.

**Άρθρο 5 Πνευματικά δικαιώματα και ανταλλάγματα**

1. Η Ελληνική Ερευνητική ΥποδομήSo.Da.Net είναι ο φορέας δικαιωμάτων πνευματικής ιδιοκτησίας επί του πρωτογενούς ή/ και πρόσθετου περιεχομένου καθώς και επί του λογισμικού διαχείρισης, οδηγών χρηστών, της τεκμηρίωσης ή άλλου υλικού ή έργου που παράγει για να διευκολύνει τους χρήστες στη χρήση του ψηφιακού περιεχομένου.

2. Δεν καταβάλλονται δικαιώματα για τη χρήση του ψηφιακού περιεχομένου και την πρόσβαση σε αυτό για ερευνητικούς, διδακτικούς ή άλλους μη κερδοσκοπικούς σκοπούς.

3. Σε περίπτωση που η Η Ελληνική Ερευνητική Υποδομή So.Da.Netεισπράττει αντάλλαγμα για την παροχή πρόσβασης και χρήση του ψηφιακού περιεχομένου για κερδοσκοπικούς σκοπούς αποδίδει το σύνολο ή μέρος αυτής στον φορέα παροχής ψηφιακού περιεχομένου σύμφωνα με ειδική συμφωνία μεταξύ αυτού και της Εθνικής Ερευνητικής Υποδομής.

**Άρθρο 6**

**Διάρκεια και Λύση της σύμβασης**

1. Η διάρκεια της σύμβασης, η οποία σε καμία περίπτωση δεν μπορεί να είναι μικρότερη των δύο ετών , ορίζεται σε ….. ….από την ημερομηνία που τα συμβαλλόμενα μέρη συμφωνούν ως ημερομηνία έναρξης ισχύος αυτής.Με την πάροδο του συμφωνημένου χρόνου διάρκειας η σύμβαση ανανεώνεται αυτομάτως για ένα (1) έτος, εκτός εάν ένα από τα μέρη δηλώσει στο άλλο τουλάχιστον δύο (2) μήνες πριν από τη λήξη της σύμβασης ότι δεν επιθυμεί την ανανέωση αυτής. Το ίδιο ισχύει και για τις περαιτέρω ανανεώσεις της σύμβασης.

2. Σε κάθε περίπτωση και ανεξαρτήτως παράβασης των όρων αυτής τα μέρη μπορούν να λύσουν τη σύμβαση, εφόσον ενημερώσουν προηγουμένως και το αργότερο προ δύο (2) μηνών το άλλο μέρος για την πρόθεσή τους.

3. Κάθε μέρος μπορεί να λύσει τη σύμβαση σε περίπτωση παράβασης ενός από τους όρους αυτής από το άλλο μέρος, εφόσον ενημερώσει εγγράφως το άλλο μέρος για την παράβαση και δεν καταστεί δυνατή η άρση αυτής εντός δύο (2) μηνών από την ενημέρωση.

4. Σε περίπτωση λύσης της σύμβασης με υπαιτιότητα ή με πρωτοβουλία του φορέα παροχής ψηφιακού περιεχομένου πριν από την πάροδο ….έτους/ετών από την κατάρτισή της ο φορέας παροχής ψηφιακού περιεχομένου καταβάλει στην Η Ελληνική Ερευνητική Υποδομή So.Da.Netτυχόν κόστη καταλογογράφησης, αρχειοθέτησης και ταξινόμησης.

**Άρθρο 7**

**Ακυρότητα όρων και Τροποποίηση της Σύμβασης**

1.Οποιοσδήποτε όρος των ανωτέρω ακυρωθεί ή κριθεί ανίσχυρος, παύει αυτοδικαίως να ισχύει, χωρίς σε καμία περίπτωση να θίγεται η ισχύς των λοιπών όρων.

2.Οποιαδήποτε τροποποίηση της παρούσας σύμβασης καταρτίζεται εγγράφως και ισχύει από την υπογραφή της από τα μέρη.

**Άρθρο 8.**

**Εφαρμοστέο δίκαιο και αρμόδια δικαστήρια**

Η σύμβαση διέπεται από το ελληνικό δίκαιο. Αρμόδια είναι τα δικαστήρια Αθηνών.

**Άρθρο 9.**

**Έναρξη ισχύος**

Ως ημερομηνία έναρξης ισχύος της παρούσας σύμβασης ορίζεται η ……..

Τα συμβαλλόμενα μέρη

**Εθνική ΕρευνητικήΥποδομήSo.Da.Net Ο φορέας παροχής ψηφιακού**

 **περιεχομένου**

……………………. ……………….

(Ονοματεπώνυμο/Ιδιότητα) (Ονοματεπώνυμο/Ιδιότητα)

Σημείωση : σε περίπτωση που συμβάλλεται ως εκπρόσωπος/ νόμιμος εκπρόσωπος και στο σημείο αυτό θα πρέπει να αναφέρεται ο φορέας που εκπροσωπείται και παρέχει το περιεχόμενο

Συν. ΠΑΡΑΡΤΗΜΑ: Αναλυτικό Ψηφιακό Περιεχόμενο προς κατάθεση

**Παράρτημα σύμβασης ως προς το ψηφιακό περιεχόμενο προς κατάθεση :**

1. Περιγραφή του συνόλου δεδομένων ή έρευνας: Ενδεικτικά περιγράφεται ο τίτλος έρευνας/συνόλου δεδομένων, ο χρόνος διεξαγωγής, το αντικείμενο, η μέθοδος , ο πληθυσμός διερεύνησης και κύρια αποτελέσματα.

Περιγραφή Μεταβλητών: απλή περιγραφή των πρωτογενών δεδομένων σε επίπεδο μεταβλητής (μικροδεδομένα), ενδεικτικά, όνομα μεταβλητής, ετικέτα, κατηγορίες κ.ά. μεταβλητών…………………………………………………………………………….

1. Παραχώρηση ψηφιακού περιεχομένου
* Για ερευνητικούς / διδακτικούς σκοπούς ………………….
* Για άλλους μη κερδοσκοπικούς σκοπούς
* Για κερδοσκοπικούς σκοπούς

Όροι πρόσβασης:

|  |  |
| --- | --- |
| Πρόσβαση άνευ όρων/ περιορισμών  |  |
| Υπό όρους πρόσβασης Προσδιορίστε α) Μόνο σε ταυτοποιημένουςβ) Μόνο σε ειδικούς χρήστες |  |
| Υπό όρους πρόσβαση Ύστερα από….…(προσδιορισμός έναρξης)έως … ημερομηνία λήξης) |  |
| Περιορισμοί ως προς τμήματα περιεχομένου’Προσδιορίστε |  |

1. Δεδομένα: Πρωτογενή δεδομένα, μικροδεδομένα

Όροι Πρόσβασης

|  |  |
| --- | --- |
| Πρόσβαση άνευ όρων/ περιορισμών  |  |
| Υπό όρους πρόσβασης Προσδιορίστε α) Μόνο σε ταυτοποιημένουςβ) Μόνο σε ειδικούς χρήστες |  |
| Υπό όρους πρόσβαση Ύστερα από….…(προσδιορισμός έναρξης)έως … ημερομηνία λήξης) |  |
| Περιορισμοί ως προς τμήματα περιεχομένου’Προσδιορίστε |  |

1. Ερωτηματολόγια/α:

Όροι Πρόσβασης

|  |  |
| --- | --- |
| Πρόσβαση άνευ όρων/ περιορισμών  |  |
| Υπό όρους πρόσβασης Προσδιορίστε α) Μόνο σε ταυτοποιημένουςβ) Μόνο σε ειδικούς χρήστες |  |
| Υπό όρους πρόσβαση Ύστερα από….…(προσδιορισμός έναρξης)έως … ημερομηνία λήξης) |  |
| Περιορισμοί ως προς τμήματα περιεχομένου’Προσδιορίστε |  |

1. Λοιπό υποστηρικτικό/τεκμηριωτικό υλικό: Βιβλίο κωδικοποίησης, ενδιάμεσες εκθέσεις, δημοσιευμένα άρθρα κ.ά.

Όροι Πρόσβασης

|  |  |
| --- | --- |
| Πρόσβαση άνευ όρων/ περιορισμών  |  |
| Υπό όρους πρόσβασης Προσδιορίστε α) Μόνο σε ταυτοποιημένουςβ) Μόνο σε ειδικούς χρήστες |  |
| Υπό όρους πρόσβαση Ύστερα από….…(προσδιορισμός έναρξης)έως … ημερομηνία λήξης) |  |
| Περιορισμοί ως προς τμήματα περιεχομένου’Προσδιορίστε |  |